遊仙窟詩 贈崔十孃
作者：張文成
朝代：唐

paragraphs: 今朝忽見渠姿首，不覺殷勤著心口。
令人頻作許叮嚀，渠家太劇難求守。
端坐剩心驚，愁來益不平。
看時未必相看死，難時那許太難生。
沈吟處幽室，相思轉成疾。
自恨往還疎，誰肯交遊密。
夜夜空知心失眼，朝朝無便投膠漆。
園裏花開不避人，閨中面子翻羞出。
如今寸步阻天津，伊處留心更覓新。
莫言長有千金面，終歸變作一抄塵。
生前有日但爲樂，死後無春更著人。
祗可徜徉一生意，何須負持百年身。